
TRUMPAS PAGRINDIMAS
Dažnai politikos formuotojai nežino, kaip ir kodėl taip atsitinka, kad investiciniai sprendimai ir biudžeto asignavimai nėra lyčių atžvilgiu neutralūs.  Tačiau dėl struktūrinės lyčių nelygybės, kuri vis dar gaji mūsų visuomenėje, investicijos ir biudžeto asignavimai vyrams ir moterims turi skirtingą poveikį. 
Europos lyčių lygybės instituto (EIGE) 2017 m. lyčių lygybės indeksas parodė, kad pažanga siekiant lyčių lygybės vis dar lėta.  Šis indeksas parodė, kad norint patenkinti specifinius moterų ir vyrų poreikius ir aktyviai kurti aplinką, kurioje vyrai ir moterys turėtų vienodas pasirinkimo galimybes ir lygias galimybes visapusiškai dalyvauti socialiniame, profesiniame ir šeimos gyvenime, reikalinga vyriausybės lygmens politika. 
Priimant investicinius sprendimus ir skiriant biudžeto asignavimus neatsižvelgiama nei į skirtingą moterų ir vyrų ekonominę, politinę ir socialinę padėtį, nei į jų pageidavimus, vaidmenis ir laiko naudojimą.   Ne visada turime informaciją apie skirtingą sprendimų ir asignavimų poveikį ir jų analizę.  Kai poveikio lytims vertinimas neatliekamas, lengvai (ir dažnai netyčia) atsitinka, kad priimami vyrų pageidavimus atitinkantys investiciniai sprendimai.  Poveikio lytims vertinimas yra pirmasis žingsnis siekiant išvengti nenumatyto poveikio, kuriuo neskatinama lyčių lygybė.  Šie vertinimai sudaro sąlygas politikos formuotojams numatyti naujų investicijų arba programos poveikį moterų ir vyrų gyvenimui ir poveikį lyčių lygybei.
Taip pat reikia atkreipti politikos formuotojų ir sprendimus priimančių asmenų dėmesį į būtinybę atlikti poveikio lytims vertinimus ir į tai, kad be poveikio lytims vertinimų jų sprendimai retai yra lyčių atžvilgiu neutralūs – dažniau juose tiesiog išvis neatsižvelgiama į lyčių aspektą. Be to, pozityvūs veiksmai turėtų būti patvirtinti kaip priemonės, kuriomis užtikrinama, kad būtų imamasi aktyvesnių veiksmų lyčių lygybei užtikrinti, kaip numatyta, inter alia, strategijoje „Europa 2020“ ir Europos lygybės pakte.
PAKEITIMAI
[bookmark: IntroA]Moterų teisių ir lyčių lygybės komitetas ragina atsakingą Regioninės plėtros komitetą atsižvelgti į šiuos pakeitimus:
[bookmark: IntroB][bookmark: restart]<RepeatBlock-Amend><Amend>Pakeitimas		<NumAm>1</NumAm>
<DocAmend>Pasiūlymas dėl reglamento</DocAmend>
<Article>1 konstatuojamoji dalis</Article>
	

	Komisijos siūlomas tekstas
	Pakeitimas

	(1)	Sąjungos ekonomikos valdymu prisidedama prie ekonominės, socialinės ir teritorinės sanglaudos, todėl turėtų būti įmanoma remti reformų įsipareigojimus, kuriuos prisiėmė valstybės narės, kad įgyvendintų susijusias Tarybos rekomendacijas arba užtikrintų kuo didesnį sanglaudos politikos lėšų, kaip konkrečios rūšies paramos, įgyvendinamos vykdant tiesioginį valdymą, poveikį ekonomikos augimui ir konkurencingumui;
	(1)	Sąjungos ekonomikos valdymu prisidedama prie ekonominės, socialinės ir teritorinės sanglaudos, be to, juo siekiama panaikinti diskriminaciją skatinant vyrų ir moterų lygybę bei integruojant lyčių aspektą, todėl turėtų būti įmanoma remti reformų įsipareigojimus, kuriuos prisiėmė valstybės narės, kad įgyvendintų susijusias Tarybos rekomendacijas arba užtikrintų kuo didesnį sanglaudos politikos lėšų, kaip konkrečios rūšies paramos, įgyvendinamos vykdant tiesioginį valdymą, poveikį ekonomikos augimui ir konkurencingumui;


Or. <Original>{EN}en</Original>
</Amend>
[bookmark: EndB]<Amend>Pakeitimas		<NumAm>2</NumAm>
<DocAmend>Pasiūlymas dėl reglamento</DocAmend>
<Article>1 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(1a)	Europos regioninės plėtros fondas, Europos socialinis fondas ir Sanglaudos fondas yra skirti aplinkos atžvilgiu tvariam augimui, tvariai žiedinei ekonomikai ir socialinei įtraukčiai remti. Šie fondai ir struktūrinės reformos valstybėse narėse turi būti suderinti ir jais turi būti aktyviai prisidedama siekiant lyčių lygybės ir su ja susijusių tikslų, įtrauktų į strategiją „Europa 2020“ ir Europos lyčių lygybės paktą;


Or. <Original>{EN}en</Original>
</Amend>
<Amend>Pakeitimas		<NumAm>3</NumAm>
<DocAmend>Pasiūlymas dėl reglamento</DocAmend>
<Article>2 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(2a)	turėtų būti nustatyta sąlyga, kad valstybės narės gali priimti sprendimą skirti lėšas iš veiklos lėšų rezervo tik tuo atveju, jei atliekamas poveikio lytims vertinimas.  Taip būtų užtikrinta, kad valstybės narės imtųsi pozityvių veiksmų, kad būtų įgyvendintos reformos, kuriomis skatinama lyčių lygybė ir tvarus bei socialiniu požiūriu įtraukus augimas;


Or. <Original>{EN}en</Original>
</Amend>
<Amend>Pakeitimas		<NumAm>4</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 7 punktas</Article>
<DocAmend2>Reglamentas (ES) Nr. 1303/2013</DocAmend2>
<Article2>23 a straipsnio 1 dalis</Article2>
	

	Komisijos siūlomas tekstas
	Pakeitimas

	1. 	Valstybė narė, kuri pasirenka naudoti visą veiklos lėšų rezervo sumą arba jos dalį pagal 22 straipsnio 1a dalies b punktą, pasiūlo Komisijai išsamias priemones, tinkamas struktūrinėms reformoms pagal Sąjungos teisę įgyvendinti. Šis pasiūlymas apima reformų įsipareigojimus, kurie apima reformų priemonių įgyvendinimo tarpines reikšmes ir tikslus bei ne ilgesnį kaip trejų metų tvarkaraštį.
	1. 	Valstybė narė, kuri pasirenka naudoti visą veiklos lėšų rezervo sumą arba jos dalį pagal 22 straipsnio 1a dalies b punktą, deramai atsižvelgdama į poveikio lytims vertinimo rezultatus, pasiūlo Komisijai išsamias priemones, tinkamas struktūrinėms reformoms pagal Sąjungos teisę įgyvendinti. Šis pasiūlymas apima reformų įsipareigojimus, kurie apima reformų priemonių įgyvendinimo tarpines reikšmes ir tikslus bei ne ilgesnį kaip trejų metų tvarkaraštį.


Or. <Original>{EN}en</Original>
</Amend>
</RepeatBlock-Amend>

